[{"text_idx": "#000001", "text": "Bydd y gyfres ddrama dditectif Y Gwyll/Hinterland yn dychwelyd am drydedd cyfres."}, {"text_idx": "#000003", "text": "Mae' hi'n cael ei chynhyrchu gefn-wrth-gefn yn Gymraeg a Saesneg, gyda'r gyfres yn cael ei darlledu'n gyntaf yn Gymraeg ar S4C ac yna yn y fersiwn ddwyieithog ar BBC One Wales."}, {"text_idx": "#000004", "text": "Mae S4C yn bwriadu darlledu'r drydedd gyfres yn ystod hydref 2016, gyda BBC Cymru yna'n darlledu'n gynnar yn 2017."}, {"text_idx": "#000006", "text": "Daw'r cyhoeddiad am y drydedd gyfres wrth i'r ail gyfres ddod i ben ar S4C. Fe fydd yr ail gyfres yn cael ei darlledu ar BBC One Wales yn y flwyddyn newydd."}, {"text_idx": "#000007", "text": "Mathias a Mared yn aros"}, {"text_idx": "#000008", "text": "Ymysg yr enwau mawr sydd wedi'u cadarnhau ar gyfer trydedd cyfres y ddrama dditectif y mae Richard Harrington fel y ditectif dwys, DCI Tom Mathias."}, {"text_idx": "#000010", "text": "Mae'r gyfres yn cael ei dosbarthu'n rhyngwladol gan all3media International ac mae bellach wedi'i gwerthu i dros 30 o wledydd ac ar gael ar Netflix ledled y byd."}, {"text_idx": "#000012", "text": "\"Rydym yn falch iawn o gael dechrau gwaith ar Gyfres 3, ac yn hynod ddiolchgar i'n partneriaid darlledu, S4C a BBC Cymru ac all3media International am eu cefnogaeth."}]